b'\n_START_ARTICLE_\nDividend\n_START_PARAGRAPH_\nDividend on ettev\xc3\xb5tte aktsion\xc3\xa4ridele makstav omanikutulu \xc3\xbche aktsia kohta._NEWLINE_Dividende maksab ettev\xc3\xb5te igas kvartalis, poolaasta tagant v\xc3\xb5i siis kord aastas. Samuti on v\xc3\xb5imalikud erakorralised dividendimaksed ja olukord, kus ettev\xc3\xb5te pikemat aega dividende ei maksa._NEWLINE_Dividendi suuruse arvestus k\xc3\xa4ib j\xc3\xa4rgnevalt: dividendimakseteks mineva ettev\xc3\xb5tte puhaskasumi osa / aktsiate arv._NEWLINE_Eesti b\xc3\xb6rsifirmad maksavad dividende enamjaolt kord aastas, v\xc3\xa4lismaal on levinud tava maksta dividende kord kvartalis v\xc3\xb5i poolaasta tagant. M\xc3\xb5nikord maksab ettev\xc3\xb5te ka erakorralist dividendi. Selline asi juhtub siis, kui ettev\xc3\xb5te on saanud erakorralist tulu \xe2\x80\x93 n\xc3\xa4iteks m\xc3\xbc\xc3\xbcnud m\xc3\xb5ne all\xc3\xbcksuse maha v\xc3\xb5i on m\xc3\xb5ne teise firma poolt v\xc3\xb5etud \xc3\xbcle._NEWLINE_Dividendidelt saadava summa suurus s\xc3\xb5ltub sellest, kui palju aktsiaid aktsion\xc3\xa4ril on. N\xc3\xa4iteks kui \xc3\xbchel aktsion\xc3\xa4ril on 10 aktsiat ja dividendi suurus 1 euro, saab ta dividende 10 eurot. Kui teisel aktsion\xc3\xa4ril aga 100 aktsiat, saab ta 100 eurot dividende._NEWLINE_B\xc3\xb6rsifirmadel on reeglina juba paika pandud konkreetsed kuup\xc3\xa4evad, kuna dividende makstakse. V\xc3\xb5ib ka juhtuda, et ettev\xc3\xb5te ei maksa iga aasta dividende. See v\xc3\xb5ib-olla tingitud ettev\xc3\xb5tte kahjumist v\xc3\xb5i suurematest laienemisplaanidest, kus on vaja omafinantseeringut._NEWLINE_Ettev\xc3\xb5tte dividendide puhul vaadatakse ka dividendim\xc3\xa4\xc3\xa4ra. See on protsent, kui suure osa dividend aktsiahinnast moodustab._NEWLINE_Dividendim\xc3\xa4\xc3\xa4ra arvutatakse j\xc3\xa4rgnevalt: (dividendi suurus/aktsiahind)*100%. Erakorraliste dividendide puhul v\xc3\xb5ib dividendim\xc3\xa4\xc3\xa4r olla tavap\xc3\xa4rasest oluliselt k\xc3\xb5rgem.'